
VERORDENING OP VUURWERKE, 2012 


Verordening No. 6, 2012 


VERORDENING 


Om voorsiening te maak vir beheer oor die afvuur van vuurwerke binne die 
regsgebied van die //Khara Hais munisipaliteit; en vir aangeleenthede wat 
daarmee in verband staan. 


DAAR WORD BEPAAL deur die //Khara Hais munisipaliteit, soos volg:- 
Woordomskrywing 

1. In hierdie Verordening. tensy uit die samehang anders blyk, beteken - 

“Munisipale Bestuurder” die persoon aangestel ingevolge artikel 82 van die 
Wet op Plaaslike Regering: Munisipale Strukture, 1998 (Wet No. 117 van 
1998); 

“Munisipaliteif die //Khara Hais munisipaliteit; 

“ontwikkelde gebied” di^ gedeelte van die regsgebied van die Munisipaliteit 
wat- 

(a) deur werklike opmeting in erwe onderverdeel is; 

(b) omring is deur opgemete erwe; of 

(c) ‘n informele nedersetting is; 

“vuurwerk" ‘n saamgestelde vuunwerk of vervaardigde vuunverk genoem in 
Afdeling 1 of 2 van regulasie 1.10 van die regulasies uitgevaardig ingevolge 
die Wet op Ontplofbare Stowwe, 1956 (Wet No. 26 van 1956), en a^ekondig 
by Goewermentskennisgewing No. R1604 van 8 September 1972, soos 
gewysig; en 

“vuurwerkvertoning” die afvuur van ‘n aantal vuurwerke vir godsdienstige-, 
publieke- of private doeleindes. 

Afvuur van vuurwerke binne of naby ontwikkelde gebiede gereSi 

2. Uitgesonderd as deel van ‘n vuurwerkvertoning en behoudens hierdie 
Verordening, mag niemand, binne ‘n ontwikkelde gebied of binne 500 meter 
van sodanige gebied, ‘n vuurwerk afvuur nie. 

Toestemming om vuurwerkvertoning te hou 

3. (1) Niemand mag, sender die voorafverkreS skriftelike toestemming van 

die Munisipaliteit, ‘n vuurwerkvertoning hou nie. 

(2) Enige persoon of groep persone wat begerig is om 'n 
vuurwerkvertoning te hou, moet skriftelik, op die vorm deur die 
Munisipaliteit voorsien, minstens 30 dae voor die vertoning gehou 
gaan word, aansoek doen vir toestemming. 

(3) 'n Aansoek in subartikel (2) genoem - 

(a) word aan die Munisipale Bestuurder gerig; en 

(b) gaan vergesel van die gelde deur die Munisipaliteit bepaal. 

(4) Na ontvangs van die aansoek, kan die Munisipale Bestuurder - 

(a) (i) die perseel waarop die vuun/verkvertoning gehou gaan 

word; en 

(ii) die geriewe en toerusting wat gedurende die 
vuunverkvertoning gebruik gaan word, 

inspekteer of laat inspekteer; en 

(b) die toestemming skriftelik verleen behoudens die voorwaardes 
wat hy of sy in belang van die veiligheid en welstand van die 
gemeenskap nodig ag; of 

(c) skriftelik weier om toestemming te verleen en sy of haar redes 
vir weiering aanstip. 

(5) Die Munisipale Bestuurder moet - 

(a) wanneer die aansoek oorweeg word, onder andere in ag neem 
welke nadelige gevolge die vuurwerkvertoning mag h§ op - 

(i) die veiligheid van inwoners van die buurt en hul 
eiendom; 

(ii) diere in die omgewing; 

(iii) die rus en vrede van die buurt; en 

(b) indien die aansoek toegestaan word, voorwaardes stel om 
sodanige nadelige gevolge te voorkom of te remedieer. 

(6) Die suksesvoile aansoeker moet binne 3(drie) dae vanaf die datum 
vandie beoogde afvuur van vuunverke kennis gee aan die Hoof: 
Brandweerdienste rakende die tyd en plek waar sodanige vuurwerke 
afgevuur sal word. 


Strafbepaling 

4. (1) lemand wat 'n bepaling van hierdie Verordening of ‘n vereiste of 

voorwaarde daarkragtens oortree of versuim om daaraan te voldoen, 
is aan ‘n misdryf skuldig. 

(2) lemand wat skuldig bevind word aan ‘n misdryf ingevolge subartikel 
(1), is strafbaar met ‘n boete of met gevangenisstraf van hoogstens 
een jaar, of met beide 'n boete en met daardie gevangenisstraf. 

Korttitel 


5. 


Hierdie Verordening heet die Verordening op Vuunverke, 2012. 



